равнищата на цените през първата половина на 2016 г.
 5.2.4.3. Заключение
 (523)
 Дори като се отчитат нарастващите цени на субсидирания внос от КНР от юли 2016 г. насам, данните за цените след РП като цяло не опровергават констатацията, че намаляването на цените от КНР е създало опасност от причиняване на вреда. Тази опасност от причиняване на вреда не е била отстранена с неотдавнашното повишаване на цените на китайския внос от юли 2016 г. насам. Дори това повишено равнище на цените не спира огромния спад на цените, който поставя промишлеността на ЕС в неустойчива позиция, когато се прави сравнение между повишените цени от КНР и производствените разходи на производителите от Съюза в края на разследвания период. На последно място, Комисията стигна до заключението, че е възможно нарастващите цени на вноса да представляват единствено временна тенденция, която вероятно ще спре, след като отпаднат причините за повишаването на цените на суровините. Китайските производители износители са прилагали агресивно ценообразуване на пазара на Съюза, особено през втората половина на 2015 г. и първата половина на 2016 г. Комисията е запозната с факта, че след първата половина на 2016 г. цените на вноса от КНР непрекъснато се увеличават. Ако обаче не бъдат предприети мерки и с оглед на съществуващия огромен свръхкапацитет на Китай в областта на стоманодобива, включително по отношение на разглеждания продукт, китайските производители износители биха могли отново да приложат стратегията на агресивно ценообразуване, като понижат своите субсидирани продажни цени до минимални равнища.
 (524)
 След оповестяването правителството на КНР първоначално изтъкна факта, че цените на вноса от други трети държави са се променяли по сходен начин и че понижаването на китайските цени просто отразява общата ценова тенденция на пазара на Съюза и не е показател за агресивна ценова стратегия на китайските производители износители. На второ място, то заяви, че китайските цени са се променяли в съответствие с производствените разходи на промишлеността на Съюза. На трето място, правителството на КНР посочи, че за разлика от производителите в Китай промишлеността на Съюза не е могла напълно да отрази в продажните си цени този спад в цените на суровините през разглеждания период в резултат на неспособността си да контролира собствените си разходи. На четвърто място, то изрази несъгласие с Комисията, че китайските цени са били тези, които са упражнявали натиск върху промишлеността на Съюза. Във връзка с това правителството на КНР се позова на факта, че цените на другите държави са били трайно по-ниски от цените на промишлеността на Съюза по време на разглеждания период, докато китайските цени не са спадали под цените на промишлеността на Съюза до 2014 г. На последно място, то заяви, че след юли 2016 г. китайските цени на ГВП са се увеличили и че Комисията последователно е прибягвала до хипотетични твърдения или е правила общи изявления, без да добавя никаква информация в подкрепа на тези изявления.
 (525)
 Комисията отхвърля всички тези доводи, както е описано подробно в съображенията по-долу.
 (526)
 На първо място, в съображение 571 по-долу тя признава, че вносът на сходния продукт от някои други държави, като Иран, Русия и Украйна,